GiliGold/VAD_KnessetCorpus huggingface dataset:
יוסי מלכה: שלישית,  אנחנו משלמים את הארנונה ואת המים בדירות האלה ואני לא גובה את זה מהסטודנט.
יוסי מלכה: לכן אני מציע שאם אתה רוצה להיכנס לחשבונות של המכללה, אני מזמין אותך כי המכללה משקיעה מתקציביה השוטפים תוספת של 100 אלף שקלים בשנה בגין הדיור הזה.
יוסי מלכה: אין לי שום בעיה גם להציג את זה לאדוני היושב ראש במסמך מפורט ואני אעשה זאת בשמחה רבה.
יוסי מלכה: אני רוצה לפחות לפרוטוקול ולא רק מטעמי נימוס קודם כל לומר תודה על זימון הדיון.
יוסי מלכה: תודות לך חבר הכנסת פיניאן על העובדה שטרחת והעלית את זה על סדר היום.
יוסי מלכה: וליושב ראש, בלוח זמנים קצר ביותר שכינס את הישיבה.
משה גפני: היושב ראש כאן לא רלוונטי בכלל כיוון שמה שציון פיניאן אומר לי לעשות, אני עושה.
יוסי מלכה: בהזדמנות הזאת אני רוצה גם להודות למשרד הנגב והגליל שמאחורי הקלעים בהחלט טרח ופעל ועושה את זה במשך כל השנה.
יוסי מלכה: הדבר האחרון.
יוסי מלכה: אני יודע שזה לא על סדר היום כרגע, אבל אדוני היושב ראש, ההחלטה של מינהל מקרקעי ישראל להוציא את הסטודנטים – אצלנו אלה אלף סטודנטים שנהנים מדיור בקיבוצים – מהקיבוצים, מבחינת המכללה והגליל כולו, זאת החלטה הרסנית, בלתי נסבלת, נוגדת החלטות ממשלה על קידום הנגב והגליל.
יוסי מלכה: אגב, זה לא רלוונטי רק לתל חי אלא זה רלוונטי לגבי מכללת ספיר בדרום.
יוסי מלכה: אני מציע שבהזדמנות קרובה הועדה תיתן את דעתה גם בעניין הזה.
שלומי נבון: אדוני היושב ראש, אני רוצה לענות.
שלומי נבון: היות שמטרת הדיון היא שהסטודנטים ייהנו מהתוצאות של הדיון, אני חושב שאם ניתנת הנחה, ההנחה צריכה להגיע לסטודנט שהוא הלקוח הסופי.
משה גפני: קודם כל, אני מודה לחבר הכנסת ציון פיניאן שהעלה את הנושא הזה.
משה גפני: אני מודה למשרד השיכון שאכן נעתר לבקשה שלנו והקפיא את ביטול ההנחה.
משה גפני: אנחנו מבקשים, ואני מקווה שתיעתרו לבקשתנו,  לבטל את ההחלטה הזאת.
משה גפני: נראה לי שאתה תיעתר לבקשה שלנו.
משה גפני: דבר עם האנשים במשרד.
משה גפני: אני מבקש ממר מלכה לבדוק את מה שאמר נציג עמידר.
משה גפני: בסופו של דבר המטרה שלנו היא הסטודנטים.
אביעד רוזנפלד: כנציג הסטודנטים אני יכול להבטיח לך שהמכללה עובדת אתנו בשקיפות מלאה.
משה גפני: לא העברתי ביקורת.
משה גפני: אמרתי שהמטרה של הדיון הייתה כדי לסייע לסטודנטים.
משה גפני: אם אכן יתברר שזה המהלך שצריך ללכת בו, לא העברתי ביקורת אבל אני מבקש לבדוק את זה מחדש.
משה גפני: אם עולים דברים על השולחן, בוחנים אותם מחדש.
משה גפני: רבותיי הסטודנטים, אני מודה לכם שהשתתפתם בדיונים כאן.
משה גפני: אנחנו עוברים לסעיף הבא, האחרון בסדר היום, והוא  שינויים בתקציב לשנת 2010.
משה גפני: פנייה מספר 592 –
דני גלושנקוב: הפנייה היא של משרד המדע והטכנולוגיה והיא נועדה לבצע שינויים פנימיים בתקציב משרד המדע והטכנולוגיה על פי בקשת המשרד.
משה גפני: 350 אלף שקלים?
דני גלושנקוב: זה נועד לבצע התאמות לקראת סוף שנת הכספים.
משה גפני: ה צ ב ע ה     פנייה מספר 592 – אושרה פה אחד     פניות מספר 593 עד 595 – משרד הבריאות
רפרנט בריאות: הפנייה נועדה להעביר תקציב לביצוע פרוייקטים של פיתוח משרד הבריאות בסכום כולל של 102 מיליון שקלים.
רפרנט בריאות: אם תרצה, אפשר לתת פירוט.
משה גפני: אני רואה שזה גם לגבי החניון התת קרקעי בבית החולים רמב"ם.
רפרנט בריאות: זאת השלמה.
רפרנט בריאות: זה הקצה.
משה גפני: סגן שר הבריאות הוא ליצמן, נכון?
רפרנט בריאות: נכון.
משה גפני: אני סומך עליו.
משה גפני: ה צ ב ע ה     פניות מספר 593 עד 595 – אושרו פה אחד     פנייה מספר 598 – משרד הבריאות
רפרנט בריאות: הפנייה נועדה להעברת תוספות לתמיכות בבתי חולים ממשלתיים בסכום כולל של 62 מיליוני שקלים.
רפרנט בריאות: שוב, אפשר לתת את הפירוט.
משה גפני: לפי מה זה?
משה גפני: איך אתם מחלקים את זה?
רפרנט בריאות: השימושים הם צבועים.
רפרנט בריאות: חלק מהסכומים הם מהסכם תקציבי של 2010 של משרדי הבריאות  והאוצר, חלק מהסכומים הם למשל למימון האשפוז של אריאל שרון, לשינוי בתעריפים בלידות.
משה גפני: מה זה מימון לאשפוז של אריאל שרון?
משה גפני: למה צריך תקציב מיוחד?
רפרנט בריאות: העלויות שם כנראה מאוד גבוהות.
רפרנט בריאות: משרד הבריאות מקבל מדי שנה מאז המקרה המצער סכום של מיליון ו-600 אלף שקלים לשנה.
משה גפני: היה מדובר על כך שהעבירו אותו לחווה.
רפרנט בריאות: זאת שאלה שצריך להפנות למשרד הבריאות.
משה גפני: הרב ליצמן אחראי על זה?
רפרנט בריאות: כן.
משה גפני: ה צ ב ע ה     פנייה מספר 598 – אושרה פה אחד     פנייה מספר 604 – משרד הבריאות
רפרנט בריאות: אני מתנצל בפני הוועדה.
רפרנט בריאות: הסיפור עם ההעברה לסעיף 94, זאת לא העברה בין גגות אלא העברה בתוך סעיף 24 לסעיף העברה לבתי החולים ולכן צריכה להיות פנייה משלימה.
רפרנט בריאות: אני יודע שהוועדה שאלה את אגף התקציבים מוקדם יותר היום למה הסכומים לא תואמים.
רפרנט בריאות: אנחנו העברנו 14 מיליון שקלים בפנייה הקודמת של 24 ועכשיו משלימים את הסכום.
משה גפני: אנחנו בודקים את זה בוועדה ומנהל הוועדה בודק את זה.
משה גפני: מצאנו שבאמת הפנייה הייתה שגויה ותיקנתם אותה.
משה גפני: יש לי שתי בקשות אליך ואל כל הרפרנטים.
משה גפני: אני מבקש להקפיד על ההעברות האלה, אבל גם להביא את זה לא ביום האחרון כאשר הוועדה יושבת.
משה גפני: אנחנו צריכים לבדוק קודם את הפניות.
משה גפני: הרבה פעמים אנחנו מתלבטים בינינו לבין עצמנו האם להביא לוועדה אישור כאשר הוא מגיע באותו יום.
משה גפני: אפשר לעשות את הכל יום קודם.
משה גפני: תחשבו שההעברות הן ביום שני.
רפרנט בריאות: אני מקבל את ההערה.
משה גפני: ה צ ב ע ה     פנייה מספר 604 – אושרה פה אחד     פנייה מספר 605 – שר החינוך
רפרנט: אני מייצג גם את רפרנטית חינוך בעניין הזה.
רפרנט: הפנייה נועדה להעביר כספים בגין הסכם קואליציוני של חבר הכנסת אמנון כהן.
רפרנט: בסך הכל 667 אלף שקלים עבור סמינרים להכשרת עובדי הוראה בעיקר במגזר החרדי כנראה.
רפרנט: עוד 667 אלף שקלים עבור בנות שירות לאומי ומיליון שקלים עבור פרוייקט חפציבה.
משה גפני: ה צ ב ע ה     פנייה מספר 605 – אושרה פה אחד     פנייה מספר 606 – רשויות מקומיות     	אין רפרנט.
רפרנט: הפנייה נועדה להעביר את השתתפות ות"ת למשרד התשתיות הלאומיות, למשרד המדע והטכנולוגיה ומשרד האוצר לפרוייקט משותף של קידוח מחקרי בים המלח.
משה גפני: ה צ ב ע ה     פניות מספר 607 ו-608 – אושרו פה אחד     פנייה מספר 609 – משרד התחבורה     	אין רפרנט.
משה גפני: פניות מספר 611 ו-612 –     	אין רפרנט.
משה גפני: פנייה מספר 599 – משרד הרווחה
חנן פריצקי: הפנייה נועדה לבצע שינויים בתקציב משרד הרווחה, בעיקר הסדרה של השעות הנוספות, העברה באגף שיקום בגין כל מיני בעיות שיש לנו עם גירעונות.
משה גפני: ה צ ב ע ה     פנייה מספר 599 – אושרה פה אחד
קריאה: הפנייה נועדה לבצע שינוי בפרוייקט הלאומי האתיופי, תגבור של 2.3 מיליון שקלים ממשרד החינוך למשרד הקליטה לנושא של הפרוייקט הלאומי האתיופי ולשינויים פנימיים בתוך המשרד.
משה גפני: זה לסטודנטים?
קריאה: לא. זה לנערים.
קריאה: סיוע בבגרויות לנערים אתיופים.
משה גפני: ה צ ב ע ה     פנייה מספר 610 – אושרה פה אחד     פנייה מספר 613 – משרד המשפטים     	אין רפרנט.
משה גפני: פניות 614 עד 616 – רווחה
חנן פריצקי: פרוייקט משותף ביחד עם משרד החינוך לתיעוד של משפחות של ניצולי שואה.
חנן פריצקי: אנחנו מטפלים בקטע של שואה ויש איזשהו פרוייקט של זקנים שנמצאים בבתי אבות ואנחנו עושים פרוייקט משותף.
משה גפני: מה עושה הפרוייקט הזה?
חנן פריצקי: אנחנו מעבירים את זה למשרד החינוך.
חנן פריצקי: זה בעיקר תיעוד של אלה שנפטרו בשואה.
משה גפני: הפרוייקט הוא מצוין, נאשר אותו אבל למה אתם מורידים 70 אלף שקלים מהלשכה של השר פלד?
משה גפני: ה צ ב ע ה     פניות 614 עד 616 – אושרו פה אחד
ציון פיניאן: הם מורידים 70 מתוך 70.
משה גפני: פניות מספר 620 ו-621 – טיסות הנשיא     	אנחנו התלבטנו בעניין הזה גם בפנייה שלכם.
משה גפני: אנחנו הרי מכבדים מאוד את הנשיא, אבל הפנייה הגיעה היום.
אושרה רודב: נכון.
משה גפני: וזה לא בסדר.
משה גפני: אני מבין את הקושי שיש לכם מול אגף התקציבים ומול משרד האוצר.
אושרה רודב: אני אגף התקציבים.
משה גפני: בסדר אבל אני מדבר על כך שמתקשרים מבית הנשיא.
משה גפני: אנחנו מכבדים אותו אבל אנחנו לא יכולים לעבוד כך.
משה גפני: אני למשל צריך לעבור על הפנייה.
משה גפני: בכל אופן, אני באופן זמני אבל אני עדיין יושב ראש הוועדה.
משה גפני: אני צריך לדעת לפני הישיבה לאן הנשיא נוסע.
אושרה רודב: הפנייה נועדה לתקצב את תקציב בית הנשיא בסך של כ-2.5 מיליון שקלים.
אמנון כהן: נוספים?
אושרה רודב: כן, נוספים.
אמנון כהן: כמה סך כל התקציב בסעיף הזה של הנסיעות?
אושרה רודב: אם אני לא טועה עכשיו יש קרוב ל-50 מיליון שקלים על שינוייו.
אושרה רודב: אולי 45 מיליון.
משה גפני: הוא שואל על טיסות.
משה גפני: בערך 10 מיליון.
אושרה רודב: בערך 10 מיליון.
אושרה רודב: נכון, היושב ראש צודק.
אמנון כהן: זה לא היה מתוכנן?
אושרה רודב: אלה הזמנות לביקורים ממלכתיים שהנשיא מקבל.
אמנון כהן: יש לציין שיש לנו נשיא פופולרי.
אמנון כהן: הוא עושה עבודה מצוינת.
משה גפני: אם אפשר לחסוך בנסיעות האלה כי אולי מהכסף הזה נוכל להעביר לסטודנטים.
אמנון כהן: לא, לא צריך לחסוך.
אמנון כהן: דווקא, שייסע.
משה גפני: לחסוך, מה לא לחסוך?
אמנון כהן: הוא עושה לנו לובינג בעולם.
משה גפני: הנשיא עושה עבודה מצוינת.
אמנון כהן: המצב שלנו בעולם הוא על הפנים והוא צריך להסביר את הדברים.
משה גפני: הנשיא עושה עבודה מצוינת אבל אם אפשר לחסוך, צריך לחסוך.
משה גפני: ה צ ב ע ה     פניות מספר 620 ו-621 – אושרו פה אחד     פניות מספר 619, 622, 628, 629 – משרד המשפטים
אושרה רודב: אני יכולה להסביר.
משה גפני: נשאיר את זה לשבוע הבא.
משה גפני: פנייה מספר 623 – משרד השיכון
אריאל לוין: הפנייה נועדה לאשר שינויים בתקציב הסיוע בהתאם לאי ביצוע.
אריאל לוין: יש תקנות בהן היה ביצוע יותר גבוה.
משה גפני: ה צ ב ע ה     פנייה מספר 623 – אושרה פה אחד     פנייה מספר 624 – משרד השיכון
אריאל לוין: קודם דיברנו על תקציב הסיוע ועכשיו מדברים על תקציב האשראי של המשרד.
אריאל לוין: התאמות לביצועים.
משה גפני: ה צ ב ע ה     פנייה מספר 624 – אושרה פה אחד     פניות מספר 625 ו-626 – משרד התעשייה, המסחר והתעסוקה
אריאל לוין: לא, הפנייה הזאת גם היא של משרד השיכון.
אריאל לוין: הסעיף הראשון הוא קבלת 8000 אלף שקלים ממשרד התעשייה להשלמת בניית מעון יום בתל שבע.
אריאל לוין: בנוסף, מימון של 3,650 מיליון לבניית מוסדות ציבור.
משה גפני: למה זה היה כל כך דחוף לכם?
אריאל לוין: חודש זה נמצא במערכות האחרות.
משה גפני: אבל מה היה קורה אם זה היה מגיע בשבוע הבא?
אריאל לוין: לא היינו יכולים להוציא מכרז.
אריאל לוין: סוף השנה נגמרת וצריך להוציא מכרז.
משה גפני: אני מאוד מבקש, תגיד באגף התקציבים – באמת, אני מבקש – להכין קודם את הפניות.
משה גפני: תחשבו שההעברות נעשות ביום שני.
משה גפני: אנחנו מתחילים לקבל טלפונים ולא נעים לנו.
משה גפני: התקשר מנכ"ל משרד השיכון ולא נעים לי.
משה גפני: יש לפעמים פנייה דחופה שמגיעה באותו יום ובאופן עקרוני אני מביא אותה, אבל אלה פניות שגרתיות שהייתם יכולים להכין אותן יום קודם.
משה גפני: ה צ ב ע ה     פניות מספר 625 ו-626 – אושרו פה אחד     פניות מספר 627, 630, 631 –
קריאה: הפנייה נועדה להעביר התחייבויות של משרד ראש הממשלה בגין תוכניות ערד 1 וערד 2 במגזר הדרוזים ובמגזר הבדואים בצפון, למשרד השיכון, לתקציב הפיתוח.
משה גפני: ה צ ב ע ה     פניות מספר 627, 630, 631 – אושרו פה אחד
קריאה: הפנייה היא פנייה של משרד המדע, התרבות והספורט.
קריאה: הפנייה נועדה להעברת 2 מיליון שקלים ממשרד הגמלאים למשרד המדע עבור מיזם נוער וגמלאים.
קריאה: הסכום עובר ל-1.7 מיליון שקלים ממשרד ההסברה לתמיכה בפעילות המכבייה לצעירים בהתאם לסיכום בין המשרדים.
קריאה: סכום של 19.1 מיליון שקלים ממשרדי ממשלה שונים, ביניהם נגב וגליל, מיעוטים ואוצר לתרומה בשדרוג של מתקני ספורט.
משה גפני: אפשר לקבל רשימה של מתקני הספורט האלה?
קריאה: בהמשך לאותו דיון שהיה.
קריאה: עוד 7 מיליון שקלים לתקציב הקולנוע שמתנהל בהרשאה להתחייב.
ציון פיניאן: אפשר לבקש רביזיה על תקציב הקולנוע?
ציון פיניאן: רק על תקציב הקולנוע.
משה גפני: לא, אפשר על הכל.
ציון פיניאן: אז אני מבקש רביזיה.
קריאה: אני מבקש, זה תקציב שהוא בהרשאה להתחייב.
משה גפני: לא להתערב בשיקולי הדעת של חברי הכנסת, במיוחד לא של ציון פיניאן.
משה גפני: תגידו ללימור לבנת שהצבעתי בעד.
משה גפני: יש רביזיה של חבר הכנסת ציון פיניאן.
קריאה: חלק מהרזרבה של האוצר, כל מיני החלטות ממשלה.
ציון פיניאן: רוצים רשימה.
קריאה: ביטחון ברשויות המקומיות, 8 מיליון שקלים.
קריאה: 4 מיליון שקלים התחייבות שלנו ו-4 מיליון שקלים של האוצר בגין אבטחת ראשי רשויות.
אמנון כהן: מה זה הרשות לפיתוח ירושלים?
אמנון כהן: כמה?
קריאה: 14 מיליון שקלים.
משה גפני: עבור מה זה?
קריאה: לקולנוע.
קריאה: האוצר ביקש את זה.
קריאה: אנחנו מעבירים דרך הקרן לפיתוח ירושלים.
משה גפני: חבר'ה, תבואו בשבוע הבא.
משה גפני: תבואו עם נתונים.
קריאה: אפשר לדון בפנייה מספר 612?
משה גפני: פניות מספר 611,  612 – משרד הפנים
קריאה: מדובר בשינויים פנימיים בתקציב משרד הפנים כולל תקציב של 3 מיליון שקלים עבור קרן לקידום.
משה גפני: ה צ ב ע ה     פניות מספר 611 ו- 612 – אושרה פה אחד
משה גפני: על סדר היום הצעת חוק התקציב לשנות הכספים 2011-2012, התשע"א-2010, תקציב ההשכלה הגבוהה לשנת הכספים 2011-2012.
משה גפני: הדיון הזה יהיה דיון התחלתי בתקציב המוסדות להשכלה גבוהה מכיוון שלשר החינוך  לא התאפשר להגיע לדיון הזה וגם פרופסור טרכטנברג נמצא בכנס שדרות.
מגלי והבה: אפשר לדחות את הדיון.
משה גפני: לא. אנחנו לא דוחים.
משה גפני: אמרתי להם שאנחנו לא נדחה את הדיון אלא נמשיך אותו ביחד אתם.
משה גפני: אין לנו גם הרבה זמן ואנחנו צריכים לדון על תקציבי המשרדים.
משה גפני: אנחנו גם צריכים לקבל את חוק ההתייעלות הכלכלית ולקיים עליו דיונים, כך שאנחנו לא יכולים להתעכב.
משה גפני: אני מבקש מנציג האוצר להציג את התקציב.
יונתן רגב: התקציב לשנים 2011-2012.
יונתן רגב: בתקופה האחרונה הגענו לסיכום רב שנתי עם ות"ת – אחר כך נציגי ות"ת יציגו אותו – כאשר מדובר על תקציב למערכת ההשכלה הגבוהה לשש השנים הקרובות ועל שינויים נדרשים וכדומה.
יונתן רגב: רוב התקציב של התוכנית הזאת כן מבוצע בתקציב המדינה.
יונתן רגב: יהיה צורך לעשות התאמות מסוימות בגלל שההסכמה הסופית הייתה לאחר שהממשלה אישרה את התקציב אבל אלה לא יהיו דברים משמעותיים.
יונתן רגב: אני חושב שהפירוט של אופן ההוצאה והתוכנית, יותר נכון ש-ות"ת תציג אלא אם כן יש שאלות ספציפיות.
משה גפני: אני רוצה לדעת האם היה גידול בתקציב.
מגלי והבה: תן לנו קודם את הסכומים.
משה גפני: האם היה גידול בתקציב המוסדות להשכלה גבוהה?
משה גפני: מה כוללת הרפורמה?
משה גפני: מה הולך להיות שונה בתקציב 2011-2012 לעומת תקציב 2009-2010 ומה הסכומים עליהם מדובר?
יונתן רגב: אין בעיה.
יונתן רגב: מבנה מערכת ההשכלה הגבוהה – יותר נכון, מבנה התקציב – הוא שהממשלה מקצה תקציב ל-ות"ת ו-ות"ת קובעת את הקריטריונים לחלוקה שלו.
יונתן רגב: אני שוב אומר שלגבי החלוקה ומה שונה בתקציב וכולי, יותר נכון ש-ות"ת יתייחסו.
יונתן רגב: לגבי הסכומים עצמם, תקציב המוגש לכנסת לשנת 2011 הוא 7 מיליארד ו-391 מיליון שקלים ול-2012 הסכום הוא 7 מיליארד ו-464 מיליון שקלים.
מגלי והבה: כמה?
יונתן רגב: בשנת 2012 הסכום הוא 7 מיליארד ו-464 מיליון ו-569 אלף שקלים.
יונתן רגב: תקציב 2012 היה 6 מיליארד ו-865 מיליון שקלים.
יונתן רגב: כלומר, יש כאן גידול משמעותי בין שנת 2009 לשנת 2010 והוא נובע ממספר דברים.
יונתן רגב: הדבר הראשון הוא התאמות אחורה.
יונתן רגב: בתקציב 2009 ו-2010 שאושרו ביחד לא נתנו באופן מלא סיכומים – שנעשו לאחר אישור התקציב – עם ות"ת לשנת תש"ע לצורך העניין.
יונתן רגב: אם כן, דבר ראשון, בגידול זה איזשהו תיקון אחורה.
יונתן רגב: בנוסף יש איזושהי התייחסות לסיכום הרב-שנתי שכאשר אושר התקציב כמו שאמרתי, היינו כבר בדיונים מאוד מתקדמים מול ות"ת וחלק קיבל ביטוי וחלק לא.
יונתן רגב: זאת הסיבה לגידול המשמעותי.
יונתן רגב: כלומר, העיקר הוא קדימה וחלק הוא גם תיקון אחורה.
יונתן רגב: שוב, לגבי החלוקה עצמה, לגבי התוכנית הרב שנתית, והשינוי של הקצאת התקציבים, היכן יש תגבור וכולי, הגוף הנכון לפרט את זה הוא ות"ת.
משה גפני: העלאה בתקציב המוסדות להשכלה גבוהה כולל גם העלאה בסיוע לסטודנטים או שזה רק למוסדות עצמם?
יונתן רגב: בתוכנית הרב שנתית לא מתוכננת העלאה בסיוע.
יונתן רגב: העלאה בסיוע בתקציב המדינה מקבל ביטוי למשל בחקיקה שהממשלה העבירה לגבי שנת לימודים חינם לכל סטודנט שרוצה בפריפריה.
יונתן רגב: זאת חקיקה שכבר עברה בהיקף של 80 מיליון שקלים וזה מעבר לתוכנית הרב שנתית.
יונתן רגב: בתוכנית הרב שנתית עצמה התקיים משא ומתן מאוד אינטנסיבי בין ות"ת, התאחדות הסטודנטים והאוצר לגבי כל העולם של מבנה שכר הלימוד, מבנה הסיוע וכדומה.
יונתן רגב: משא ומתן לא הגיע למיצוי, לא צלח עד לרגע בו היה צריך לתת ודאות למערכת עצמה לקראת שנת הלימודים תשע"א, ולכן הסיכום הרב שנתי נסגר ללא שינוי מהותי בנושא ההטבות לסטודנטים, למעט החקיקה שאמרתי קודם.
משה גפני: מה החקיקה?
יונתן רגב: החקיקה לא קשורה לתקציב הרב שנתי שהממשלה אישרה.
יונתן רגב: לגבי שנת לימודים חינם לסטודנטים הלומדים במוסדות בפריפריה.
משה גפני: זה מתבצע.
יונתן רגב: לביצוע שר הביטחון צריך לסיים את גיבוש התקנות.
יונתן רגב: החקיקה כבר עברה והיא דורשת תקנות כדי לקבוע בדיוק היכן זה יהיה.
משה גפני: כמה זמן עבר מאז עברה החקיקה?
יונתן רגב: אני לא יודע.
יונתן רגב: אין לי כאן את הנתון.
משה גפני: זה עבר בשבוע שעבר, לפני שבועיים?
יונתן רגב: לא.
יונתן רגב: לא. פחות.
יונתן רגב: לא יודע לומר לך במדויק אבל מספר חודשים.
יונתן רגב: הכוונה היא לנסות להפעיל עד כמה שניתן את ההטבות האלה כבר בשנת הלימודים הקרובה.
משה גפני: אתם מודעים לזה שיש סטודנטים שנמצאים במצב כלכלי קשה?
משה גפני: הרי המוסדות להשכלה גבוהה מורכבים משני חלקים.
משה גפני: הם מורכבים מראשי האוניברסיטאות, מהסגל האקדמי, והם מורכבים מסטודנטים.
משה גפני: זאת אומרת, אתם יכולים לעשות רפורמה במוסדות להשכלה גבוהה בסגל הבכיר ובראשי האוניברסיטאות, אבל אתם לא פותרים את הבעיה מכיוון שיהיו סטודנטים שלא יכולים ללמוד בגלל מצבם הכלכלי הקשה.
משה גפני: אתם מודעים לעניין הזה?
יונתן רגב: ועדת שוחט למשל התייחסה לנושא הזה וקבעה שלמשל היקף שכר הלימוד היום, הגובה שלו, לא מהווה מכשול ללימודים.
יונתן רגב: יש אמירה מפורשת בדוח ועדת שוחט על כך.
יונתן רגב: יחד עם זאת ובנוסף קיימות היום הטבות רבות לסטודנטים.
יונתן רגב: אני לא נוקט כאן עמדה אם זה יותר מדיי או פחות מדיי, אבל כן התחלתי לומר שהאמירה הן של שר האוצר והן של שר החינוך עם החתימה על ההסכם הרב שנתי הייתה שאנחנו כן מנסים ורוצים להמשיך בדיאלוג עם הסטודנטים כדי להגיע להתקדמות בהרבה מאוד נושאים שלא נגענו בהם בתוכנית הרב שנתית, לצורך כך  כל מבנה שכר הלימוד מצד אחד ומצד שני הסיוע לסטודנטים.
יונתן רגב: אם כן, זה כן נמצא וזה הוצהר גם על ידי שר האוצר וגם על ידי שר החינוך במשותף עם הסטודנטים שכן יש רצון להמשך ההידברות שנפסקה, כמו שאמרתי, בגלל הצורך בוודאות למוסדות עצמם לקראת שנת הלימודים תשע"א.
רונית תירוש: ועדת שוחט להערכתי לא צריכה להיות כאן רלוונטית לאיזושהי הטבה כלפי סטודנטים כי היא זו שהמליצה להעלות את שכר הלימוד לסטודנטים.
רונית תירוש: לכן הייתי נמנעת מלצטט אותה.
יונתן רגב: אני חושב אחרת ממך.
יונתן רגב: לדעתי המקצועית היא אמרה שני דברים: להעלות את שכר הלימוד ולהעמיק מאוד את הסיוע.
יונתן רגב: היכולת של סטודנט להתקיים במהלך שנת הלימודים, הרבה יותר קלה עם המלצות ועדת שוחט מאשר היום בדיוק בגלל העניין שהתשלום שלו ----
מגלי והבה: על איזו מדינה אתה מדבר?
יונתן רגב: על מדינת ישראל.
יונתן רגב: אני נציג של ממשלת ישראל כאן.
יונתן רגב: אני פקיד בממשלת ישראל.
יונתן רגב: אני לא מתווכח אלא מתייחס לאיזושהי עובדה שחברת הכנסת תירוש אמרה שלדעתי היא מוטעית.
רונית תירוש: לא, אני לא מסכימה אתך.
יונתן רגב: בסדר.
יונתן רגב: לגיטימי לחלוטין.
רונית תירוש: אתם יכולים להעמיק את הסיוע.
מגלי והבה: אתה הגדרת שיש סטודנטים שלא מסוגלים לסיים את השנה ותראה מה הוא עונה.
רונית תירוש: סטודנט צריך לשלם שכר לימוד וצריך לשלם שכר דירה מאוד מאוד גבוה, כך שבסופו של דבר ההורים מממנים.
משה גפני: אם יש הורים שיכולים לממן.
מגלי והבה: נכון, אם יש.
רונית תירוש: גם בהנחה שיש, אני לא חושבת שזה מצדיק להעלות את שכר להימוד.
ציון פיניאן: הורים שבאים מהפריפריה.
רונית תירוש: מדובר באדם שסיים צבא וצריך לפרנס את עצמו לבד ולהפסיק להיות נטל על הוריו.
יונתן רגב: אני לא חושב שיש טעם להיכנס לוויכוח.
יונתן רגב: היקף ההטבות שקיים היום לסטודנטים הוא גבוה מאוד, במיוחד לאלה שמשתחררים מהצבא.
יונתן רגב: לא נקטתי עמדה אם זה מספיק או לא אלא אמרתי שיש דיון וצריך להמשיך להתקיים הדיון בנושא הזה.
יונתן רגב: דרך אגב, הוא לא סותר את העולם של העלאת שכר לימוד כמו שמומלץ בהרבה ממדינות ה-OECD תוך העמקת הסיוע בתקופת הלימודים, שזאת התקופה הבעייתית כמו שאת הצבעת עליה כאשר אז הנטל הכלכלי יפחת באופן משמעותי.
יונתן רגב: במידה שההכנסה תהיה ראויה וגבוהה בהמשך כתוצאה מהלימודים, יתאפשר ההחזר.
יונתן רגב: אלה שני דברים נפרדים.
רונית תירוש: אני רוצה לומר משפט אחד.
רונית תירוש: מדינת ישראל לדורותיה "נהנית" לתת קצבאות אבל היא מעדיפה לתת קצבאות במקום לחשוב לטווח ארוך.
רונית תירוש: הם מעדיפים להעלות את שכר הלימוד ולהעמיק את ההקצאות שבסוף הן נכונות, מוצדקות, שוויוניות, לא שוויוניות, זה נתון לוויכוח.
רונית תירוש: במקום לתת להם להיות עצמאים, לתת להם תנאים סבירים להתמודד אתם, כלומר, שכר לימוד סביר, שכר דירה סביר, את זה מדינת ישראל לא יודעת לעשות.
רונית תירוש: היא יודעת לתת משכנתאות  ואחר כך להעלות ריבית, אחר כך לך תרדוף אחרי הזנב של עצמך.
רונית תירוש: מספיק עם המדיניות הזאת שבעיניי היא נכשלת, היא מדיניות של מדינת עולם שלישי שחיה כל הזמן על קצבאות שתמיד מוכחות בדיעבד כקצבאות שאינן מספקות.
רונית תירוש: גם פוגעים בדימוי העצמי של האנשים, שהם נזקקים, שהם נדרשים, תמלא טפסים, תביא מסמכים וכולי.
רונית תירוש: רבותיי, המדיניות הזאת כשלה לכל אורך שנותיה של מדינת ישראל.
רונית תירוש: מספיק.
רונית תירוש: תחשבו אסטרטגית מה נכון לדרוש מסטודנט שזה עתה סיים צבא, שעוד לא התפרנס למחייתו כמו שצריך ובמעט שיש לו הוא צריך גם לשלם שכר לימוד וגם לשכור דירה.
רונית תירוש: אתה יודע בדיוק כמה מעונות מעטים יש לצורך הסטודנטים.
רונית תירוש: רבותיי, אתם לא נותנים להם את הכלים.
רונית תירוש: מתחילת דרכם של הסטודנטים אתם נותנים להם להיות נזקקים.
רונית תירוש: זאת התרבות של מדינת ישראל – תהיו נזקקים.
מגלי והבה: תראי מה קורה במדינות השכנות.
מגלי והבה: זה מאוד חשוב מה שאת אומרת.
מגלי והבה: אנחנו מתגאים בכך שההשכלה חשובה לנו אבל במדינות השכנות לומדים את כל המקצועות בחינם.
מגלי והבה: אנחנו באים ומנסים להראות לעולם כמה אנחנו נאורים, אבל להם יש השכלה גבוהה בחינם.
משה גפני: יושב ראש הוועדה לביקורת המדינה, חבר הכנסת יואל חסון.
יואל חסון: תודה רבה אדוני יושב ראש ועדת הכספים.
יואל חסון: אני שמח להתארח אצלך בוועדה.
משה גפני: כבוד גדול.
משה גפני: כבוד הוא לנו.
יואל חסון: לדעתי יש לנו מזל גדול שבאופי של החברה הישראלית  האקדמיה הפכה להיות משהו חשוב בעיני המשפחות ובעיני הסטודנטים, בין הצעירים לפני שהם סטודנטים, וכולם רוצים ללמוד.
יואל חסון: כי אחרת לא הייתה שום סיבה למה אדם צעיר היה נכנס ללמוד היום, מעבר לעובדה שהוא חושב ומאמין שכניסה ללימודים תסלול את דרכו לחיים טובים יותר, להשכלה, להצלחה, לרווח על כל המשמעויות.
יואל חסון: אני רואה את זה גם בוועדה לביקורת המדינה.
יואל חסון: אני חושב שרונית נגעה כאן בנקודה נכונה.
יואל חסון: אין בכלל תכנון לטווח ארוך.
יואל חסון: מה שקורה זה שלא יוזמים אלא מגיבים.
יואל חסון: לא באה לכאן אף פעם תוכנית.
יואל חסון: אתה דיברת על הקטע הזה שסטודנט יעבוד ואחר כך יחזיר את הכסף.
יואל חסון: בסדר, אבל תעשו כבר תוכנית.
יואל חסון: תעשו אחת ולתמיד תוכנית.
יואל חסון: תאמצו מודל כזה או אחר.
יואל חסון: אל תיענו כל הזמן ללחצים, להפגנות, להצעות חוק.
יואל חסון: תאמין לי שאם הייתה תוכנית, גם את הצעת החוק שלי, שאני הנחתי היום על שולחן הכנסת בהשוואה לחוק האברכים, גם את זה אל תקדמו אבל תנו לזה אלטרנטיבה.
יואל חסון: כל הזמן יש מענה ללחצים, מענה לתוספות ובסוף גם סטודנטים נופלים בפח הזה כי הם בסוף מוצאים את עצמם מרכזים את כל המאמץ שלהם בשאלה האם יוסיפו להם עוד מאה שקלים לשכר לימוד או עוד מאתיים שקלים לשכר הלימוד, וגם להם כבר אין יכולת, למנהיגות של הסטודנטים, להוביל מהלך אסטרטגי או מאבק אסטרטגי משמעותי על איך הם רואים בכלל את ההשכלה הגבוהה ולא רק מצד האוניברסיטאות אלא גם מהצד של הסטודנט.
יואל חסון: מצד שני, קורים תהליכים.
יואל חסון: היום להיות סטודנט זה הרבה יותר קשה בכל המובנים.
יואל חסון: קחו רק את נושא הדיור.
יואל חסון: אני זוכר עת אני הייתי סטודנט, היה הרבה יותר פשוט למצוא דירה, לשכור אותה ולעמוד בתשלומים.
יואל חסון: היום אני רואה סטודנטים והם לא יכולים לעמוד בזה.
יואל חסון: מעבר לזה שהם לא מוצאים דירה, וגם אם הם מוצאים, היכולת לעמוד בתשלומים היא כמעט בלתי אפשרית, מה שמחייב עבודה כמעט במשרה מלאה או הכנסה שמתקרבת כמעט לשכר מינימום כדי לחיות ברמה סבירה כסטודנט.
יואל חסון: פעם זה לא היה כך.
יואל חסון: כל התהליכים האלה הם תהליכים שמשפיעים על ההשכלה הגבוהה בשורה התחתונה ואי אפשר להתעלם מהם.
יואל חסון: סביר להניח, לא משנה מי, מתי ובאיזה כנסת, שלא יחסרו חברי כנסת שימשיכו ליזום כל הזמן יוזמות כדי להקל על חייהם של הסטודנטים במדינת ישראל וכדי בכלל גם לשפר את ההשכלה הגבוהה במדינת ישראל.
יואל חסון: לא יחסרו חברי כנסת ואני אמשיך לעשות זאת, חברת הכנסת תירוש תמשיך לעשות זאת, חבר הכנסת מגלי והבה ימשיך לעשות זאת וימשיכו אחרים.
יואל חסון: אולי גם אתה תעשה את זה.
משה גפני: למה אולי?
יואל חסון: בטוח תעשה את זה.
משה גפני: אני עושה דברים מעשיים.
יואל חסון: אתה אמרת כמו אלי ישי שתתמוך בהצעת החוק שלי?
יואל חסון: אלי ישי אמר שהוא יתמוך בהצעה.
משה גפני: עוד לא קראתי אותה.
יואל חסון: של ילד ראשון.
משה גפני: לי יש הצעה יותר מעשית אבל תכף נדבר.
יואל חסון: אני אומר לכם שהיוזמות האלה הן יוזמות שהכנסת חייבת לעשות אותן, חברי הכנסת חייבים לעשות אותן, אבל אני אומר לכם שאני חושב שהדבר הנכון הוא אחת ולתמיד לטווח ארוך להגדיר כיצד מתייחסים להשכלה הגבוהה, לא ברמה של הטיפול באוניברסיטאות אלא איך קוראים את התמונה היום מבחינת המצב היום, מצבו של הסטודנט היום, ואיך מאפשרים לו לחיות.
יואל חסון: אגב, אני אפתיע אותך עכשיו בהערה.
יואל חסון: אני לא חושב ששכר הלימוד הוא מהות הכל.
יואל חסון: לא בטוח ששכר הלימוד הוא זה שמהווה את הבעיה של הסטודנט.
יואל חסון: יש דברים הרבה יותר עמוקים שהם בעייתיים לסטודנט היום ואני לא בטוח שזה שכר הלימוד.
יואל חסון: לדעתי הרבה פעמים נופלים בפח כאשר מתמקדים בנושא של שכר הלימוד, אבל יש דברים מהותיים כחברה שהסטודנט הוא חלק ממנה, כאשר בתקופה כזאת אותו סטודנט לא יכול להתמודד אתם וחייבים לתת לזה מענה.
יואל חסון: את זה הייתי רוצה גם לטווח הארוך.
מגלי והבה: אדוני היושב ראש, שמעתי את המספרים וגם את שר האוצר אתמול שאמר כמה הוא גאה על התוספת התקציבית להשכלה הגבוהה.
מגלי והבה: אני רוצה להמשיך את דבריו של חברי יואל חסון.
מגלי והבה: הנושא הוא באמת איך אנחנו פותרים את בעיית הסטודנטים.
מגלי והבה: זה שאני שומע פקיד מקצועי אומר שהחיילים המשוחררים מקבלים תוספת או פטור מתשלום עבור שנת לימודים בגלל שירותי ביחידה קרבית, או שנתיים או שלוש, זה לא בגלל מדיניות ממשלתית אלא זה בגלל אלה שהתגייסו ורצו שהאנשים ישרתו ביחידות קרביות, אבל מה עם אלה שלא שירתו?
מגלי והבה: מה למשל עם הסטודנטיות הדרוזיות שלא משרתות בצבא?
מגלי והבה: לבנים שלהן כן מגיע אבל להן לא מגיע.
מגלי והבה: מה עם החרדים?
מגלי והבה: מה עם הערבים שלא משרתים?
משה גפני: חרדים שהולכים לאוניברסיטה חייבים להתגייס לצבא.
משה גפני: אין פריבילגיה לחרדים.
מגלי והבה: לא יודע.
משה גפני: בשום אופן לא.
משה גפני: הוא צריך ללכת לצבא.
מגלי והבה: אבל מה עם אלה שלא משרתים?
מגלי והבה: סכומי כסף כאלה שמקבלים, לא יכול להיות שלא מקצים למקומות הנכונים.
משה גפני: נכון, אבל אתה צודק לגבי נשים דרוזיות.
מגלי והבה: אני יודע מה קורה היום.